ג'ובאני בטיסטה ויוטי

ג'ובאני בטיסטה ויוטי (איטלקית: Giovanni Battista Viotti; 12 במאי 1755 – 3 במרץ 1824) היה מלחין וכנר איטלקי.

קריירה 
ויוטי החל לנגן בכינור בגיל צעיר. היה תלמידו של גאיטאנו פוניאני. הוא התחיל קריירה מוצלחת ככנר באיטליה, ובשנת 1782 עבר לצרפת, שם המשיך ככנר ומורה לכינור. הוא היה מקובל בחוגי האצולה הגבוהה בורסאי. בין תלמידיו היה גם הכנר רודולף קרויצר, שבטהובן התרשם מביצועיו והקדיש לו את הסונטה לכינור ופסנתר מס' 9, הידועה כסונטת קרויצר.

ויוטי הקים בית אופרה והעלה בו הפקות של אופרות רבות, בעיקר של ידידו לואיג'י כרוביני.

עם פרוץ המהפכה הצרפתית נאלץ ויוטי להימלט ללונדון. גם שם הצליח ככנר ומפיק אופרות. הוא ניסה כוחו גם במסחר ופתח בית מסחר ליינות שבו הפסיד את כל כספו.

בשנותיו האחרונות חזר לפריז וניהל שם את האקדמיה המלכותית למוזיקה.

ויוטי ידוע כמלחין בעיקר בשל 32 הקונצ'רטי שלו לכינור ותזמורת. מתוכם ידוע ומנוגן עד היום הקונצ'רטו מספר 22 בלה מינור (1792), שהיה אהוב מאוד על יוהנס ברהמס.

קישורים חיצוניים

 אתר פסטיבל ויוטי
 

כנרים איטלקים
מלחינים איטלקים במאה ה-18
מלחינים איטלקים במאה ה-19
ילידי 1755
איטלקים שנפטרו ב-1824